CELEX: 32015R1898
Language: ro
Date: 2015-10-21 00:00:00
Title: Regulamentul (UE) 2015/1898 al Comisiei din 21 octombrie 2015 de refuzare a autorizării unei mențiuni de sănătate asociate alimentelor, alta decât cele care se referă la reducerea riscului de îmbolnăvire și la dezvoltarea și la sănătatea copiilor (Text cu relevanță pentru SEE)

22.10.2015   
            
            
               RO
            
            
               Jurnalul Oficial al Uniunii Europene
            
            
               L 277/13
            
         REGULAMENTUL (UE) 2015/1898 AL COMISIEI
   din 21 octombrie 2015
   de refuzare a autorizării unei mențiuni de sănătate asociate alimentelor, alta decât cele care se referă la reducerea riscului de îmbolnăvire și la dezvoltarea și la sănătatea copiilor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1924/2006 al Parlamentului European și al Consiliului din 20 decembrie 2006 privind mențiunile nutriționale și de sănătate înscrise pe produsele alimentare (1), în special articolul 18 alineatul (5),
   întrucât:
   
               (1)
            
            
               În temeiul Regulamentului (CE) nr. 1924/2006, mențiunile de sănătate asociate alimentelor sunt interzise, cu excepția cazului în care sunt autorizate de Comisie în conformitate cu regulamentul respectiv și sunt incluse într-o listă cu mențiuni permise.
            
         
               (2)
            
            
               Regulamentul (CE) nr. 1924/2006 prevede, de asemenea, că cererile de autorizare a mențiunilor de sănătate pot fi trimise de către operatorii din sectorul alimentar autorității naționale competente a unui stat membru. Autoritatea națională competentă transmite cererile valabile Autorității Europene pentru Siguranța Alimentară (EFSA), denumită în continuare „autoritatea”, în vederea efectuării unei evaluări științifice, precum și Comisiei și statelor membre, în scop informativ.
            
         
               (3)
            
            
               Autoritatea trebuie să emită un aviz cu privire la mențiunea de sănătate respectivă.
            
         
               (4)
            
            
               Comisia trebuie să decidă cu privire la autorizarea mențiunilor de sănătate, ținând seama de avizul emis de autoritate.
            
         
               (5)
            
            
               Ca urmare a unei cereri din partea Clasado Limited, transmisă în temeiul articolului 13 alineatul (5) din Regulamentul (CE) nr. 1924/2006, autorității i sa solicitat să emită un aviz cu privire la o mențiune de sănătate referitoare la relația dintre Bimuno® GOS și reducerea disconfortului gastrointestinal [întrebarea nr. EFSA-Q-2014-00022 (2)]. Mențiunea propusă de solicitant a fost formulată după cum urmează: „Consumul zilnic regulat a 1,37 g de galacto-oligozaharide din Bimuno® poate reduce disconfortul abdominal”.
            
         
               (6)
            
            
               La data de 16 iulie 2014, Comisia și statele membre au primit avizul științific din partea autorității, care concluziona, pe baza datelor prezentate, că nu s-a stabilit o relație cauză-efect între consumul de Bimuno® GOS și reducerea disconfortului abdominal. În avizul respectiv, autoritatea a remarcat, de asemenea, că, exceptând un studiu intervențional efectuat cu subiecți umani și nepublicat, toate studiile efectuate cu subiecți umani și neumani puse la dispoziție de solicitant pentru susținerea respectivei mențiuni au fost deja transmise împreună cu cererile precedente vizând aceeași mențiune, evaluarea lor soldându-se cu rezultate nefavorabile (3). În consecință, având în vedere că mențiunea nu îndeplinește cerințele Regulamentului (CE) nr. 1924/2006, ea nu ar trebui autorizată.
            
         
               (7)
            
            
               La stabilirea măsurilor prevăzute în prezentul regulament au fost luate în considerare observațiile solicitantului și ale membrilor publicului, primite de Comisie în temeiul articolului 16 alineatul (6) din Regulamentul (CE) nr. 1924/2006.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Mențiunea de sănătate cuprinsă în anexa la prezentul regulament nu se include în lista Uniunii cuprinzând mențiunile permise, prevăzută la articolul 13 alineatul (3) din Regulamentul (CE) nr. 1924/2006.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 404, 30.12.2006, p. 9.
   
      (2)  EFSA Journal 2014; 12(7):3756.
   
      (3)  EFSA Journal 2011;9(12):2472, EFSA Journal 2013;11(6):3259.
   
      ANEXĂ
      
         Mențiune de sănătate respinsă
      
      
                  Cerere – Dispoziții relevante din Regulamentul (CE) nr. 1924/2006
               
               
                  Nutrient, substanță, aliment sau categorie de alimente
               
               
                  Mențiune
               
               
                  Trimitere la avizul EFSA
               
            
                  Mențiune de sănătate în temeiul articolului 13 alineatul (5) bazată pe dovezi științifice nou-apărute și/sau incluzând o cerere de protecție a datelor care fac obiectul unui drept de proprietate
               
               
                  Bimuno® GOS
               
               
                  Consumul zilnic regulat a 1,37 g de galacto-oligozaharide din Bimuno® poate reduce disconfortul abdominal
               
               
                  Q-2014-00022